EkBass/fiwiki-20250220-pages-articles huggingface dataset:
Plants of the World Online

Plants of the World Online on verkkotietokanta, jota julkaisee Kew Gardens. Se käynnistettiin maaliskuussa 2017, ja sen päätavoitteena on "antaa käyttäjille mahdollisuus saada tietoa kaikista maailman tunnetuista siemenkasveista vuoteen 2020 mennessä". Tietokanta keskittyy ensisijaisesti trooppisen Afrikan siemenkasveihin. Tietokanta sisältää myös tietoa heinäkasveista, palmuista ja kämmeköistä. == Lähteet == Luokka:Biologiset tietokannat Luokka:Kasvitaksonomia
Tuomas Murasen rikos

Tuomas Murasen rikos on suomalainen televisioelokuva vuodelta 1994. Se perustuu Lars Janssonin romaaniin Viisi tuhatta puntaa. == Juoni == Tuomas Muranen on vaatimaton pieneläjä, hiljainen apulainen taidehuutokaupassa. Elämä pyörii työn ja kodin välillä. Arki on tasaista. Kaikki muuttuu, kun Tuomas Muranen sattumalta näkee ryöstömurhan. Murhaaja pakenee hädissään ja jättää jälkeensä uhrin ja asiakirjasalkun. Muranen sieppaa salkun, avaa sen ja huomaa sen olevan täynnä viidensadan markan seteleitä. Murasen olisi tietysti pitänyt viedä salkku poliisille ja kertoa tietonsa tapahtuneesta. Hän päättää kuitenkin pitää salkun. Murasen elämä saa uuden suunnan. Hän alkaa käyttää rahoja, ostella tavaroita ja uusia vaatteita. Hiljaiset koti-illat vaimon kanssa vaihtuvat ravintoloihin ja muihin huveihin. Elämään astuu myös nuori nainen, Anu, jonka kanssa Muranen aloittaa suhteen. Hän myös ostaa naiselle asunnon ja auton. Pikku hiljaa Murasen persoonakin alkaa muuttua, pinnalle nousee kovaotteinen vallankäyttäjä. Murhatun miehen kuljettamat setelit olivat merkittyjä ja Murasen rahankäyttö johdattaa poliisin hänen jäljilleen, eivätkä ongelmat lopu siihen. Anu osoittautuu prostituoiduksi ja alkuperäinen murhaajakin ilmestyy kuvioihin. Vaimokin alkaa ihmetellä miehen menoja ja palkkaa yksityisetsivän. Leikki alkaa käydä vaaralliseksi. Väistämätön on edessä.https://yle.fi/aihe/artikkeli/2019/11/14/tuomas-murasen-rikos-elokuva- rikoksesta-ja-sen-seurauksesta == Näyttelijät == == Tekijät == * Ohjaus: Jukka Sipilä * Käsikirjoitus: Michael Baran * Typografia: Sam Shingler * Äänitys: Tomi Dahlman * Valomiehet: Esa Pohjolainen, Eero Poskela, Kimmo Kaltio * Kameramies, operointi: Hannu Kettunen * Taustamaalaukset: Hannele Juga * Lavastemies: Kimi Seppänen * Kuljetukset: Pertti Hämäläinen * Tarpeistojärjestäjä: Marita Pirttimaa * Tuotantojärjestäjä: Seppo Asp * Puvustus: Tarja Simonen * Naamiointi: Jaana Mertama * Kuvaussihteeri: Tiina Hukkanen * Pukusuunnittelu: Satu-Marja Nygren * Lavastus: Reijo Puttonen * Videoleikkaus: Arvo Pylvänäinen * Äänisuunnittelu, tehosteet, miksaus: Heikki Häkkinen * Kuvaus: Raimo Hartzell * Tuottaja: Terttu Talonen * Alkuperäisromaani: Lars Jansson * Tuotanto: Yleisradio/TV 1/Fiktio-ohjelmat == Vastaanotto == Elokuvan tekijöistä Michael Baran, Olavi Ahonen, Jukka Sipilä, Raimo Hartzell ja Reijo Puttonen saivat Yleisradion koulutusrahaston televisiopalkinnon 1995. Elokuva sai myös Telvis-lehdistöraadin kunniakirjan. Helsingin Sanomien Jukka Kajava kehui Jukka Sipilän arkirealistista ja liioittelematonta ohjausta, Olavi Ahosen tuiki tavallista mutta kuitenkin outoa henkilöhahmoa ja muidenkin näyttelijöiden roolisuorituksia. Kaksituntisen tarinan puolivälissä kerronta kuitenkin Kajavan mielestä hieman jarruttelee. == Lähteet == == Aiheesta muualla == *Elonet;Tuomas Murasen rikos (1994) Luokka:Suomalaiset romaaneihin perustuvat elokuvat Luokka:Suomalaiset televisioelokuvat Luokka:Vuoden 1994 suomalaiset elokuvat
Tiikerikirjoahven

Tiikerikirjoahven (Mesoheros festae, syn. Cichlasoma festae) on kirjoahventen (Cichlidae) heimoon kuuluva kalalaji, jota voidaan pitää akvaariossa. Sitä tavataan Aasiassa Singaporessa sekä endeemisenä Etelä-Amerikan Equadorissa ja Perussa. Sen elinlämpötila on 26–28 celsiusastetta. Tiikerikirjoahvenen on havaittu yltävän enintään 25 senttimetrin mittaan. Urokset ovat naaraita suurempia.https://www.seriouslyfish.com/species/cichlasoma-festae/ Lajin ravintoa ovat pohjaeläimet kuten pienet katkaravut. == Lähteet == Luokka:Kirjoahvenet
Forces alternatives pour le renouveau et l’émergence

Forces alternatives pour le renouveau et l’émergence eli FARE on poliittinen puolue Malissa. Puolue perustettiin tukemaan entisen pääministerin Modibo Sidibén ehdokkuutta vuoden 2013 presidentinvaaleissa. Sidibé tuli vaalien ensimmäisellä kierroksella neljänneksi saaden viisi prosenttia äänistä. Toisella kierroksella hän tuki Soumaïla Cisséä, kun taas eräät muut FARE:n johtohenkilöt kannattivat Ibrahim Boubacar Keïtaa. FARE sai vuoden 2013 kansalliskokousvaaleissa kuusi edustajanpaikkaa. Se muodosti parlamenttiryhmän Solidarité africaine pour la démocratie et l’indépendance -puolueen edustajien kanssa. Ryhmä hajosi lokakuussa 2014, jolloin viisi FARE:n edustajaa liittyi Rassemblement pour le Malin ryhmään. Modibo Sidibé osallistui puolueen ehdokkaana vuoden 2018 presidentinvaaleihin saaden 1,4 prosenttia äänistä . Puolueen puheenjohtaja on vuoden 2014 puoluekokouksessa Alou Keïtan tilalle valittu Modibo Sidibé. Pääsihteerinä toimii Mahamadou Keïta. ==Lähteet== Luokka:Malin puolueet
Aino-Kaisa Nuotio

Aino-Kaisa Nuotio on suomalainen maisema-arkkitehti, joka on kehittänyt suomalaisen viheralan standardeja, viheralueiden rakentamisen ja hoitamisen tekniikkaa sekä viheralueiden suunnittelun kulttuuria. Hänellä on yli 30 vuoden perspektiivi suomalaisen maisema-arkkitehtuurin kehitykseen.Sinkkilä et al. 2019: 26: == Ura == === Opinnot ja työpaikka === Hänen ammattitaitonsa maisema-arkkitehtina on kehittynyt puutarhurin ja hortonomin ammattien perustalle. Ylioppilaskirjoitusten jälkeen Nuotio opiskeli puistopuutarhurilinjalla Mäntsälässä, suoritti Lepaan puutarhaopiston, opiskeli hortonomiopinnot monimuoto-opintoina ja lopulta suoritti maisema- arkkitehdin tutkinnon.Sinkkilä et al. 2019: 27. Hän työskentelee maisema- arkkitehtina ja maisemasuunnittelun tekniikka-aluevastaavana Ramboll Finlandissa.Sinkkilä et al. 2019: 28. === Viheralan kehittäjä === Nuotio on laatinut ohjeita, joilla on pyritty yhtenäistämään käytäntöjä ja käsitteitä. Hän on ollut myös kehittämässä viheralueiden hoitoluokkajärjestelmää, jonka avulla asukkaat, päätöksentekijät, suunnittelijat ja rakentajat on saatu puhumaan samaa kieltä viheralueiden rakentamisen ja hoidon kustannusten sekä hoitotoimenpiteiden osalta.Sinkkilä et al. 2019: 30. Nuotio on suunnitellut Vanhan Albergan puiston Espoossa. Puisto on pyritty palauttamaan alkuperäiseen barokin asuun.Vanhan Albergan puutarha palasi barokin ajan loistoonsa. Ramboll. Viitattu 18.11.2019 === Kiertotalouden uudistaja === Nuotio toimii työssään kiertotalouden asiantuntijana ja uudistajana. Hän on osallistunut lukuisiin hankkeisiin, joissa viheralueita on suunniteltu kestävin periaattein. Käytännössä tämä on tarkoittanut, että kohteen luonnonominaisuudet hyödynnetään mahdollisimman tarkoin ja käytetään materiaaleja, jotka ovat ylijäämiä. Maisemarakentamisen suurimmat kustannukset syntyvät maanalaisista rakenteista, ja vain pieni osa kuluu ihmisille näkyvään osaan. Nuotio edistää kierrätysmaan ja kohteiden omien maa-ainesten käyttöä tuomalla esiin niiden hyödyntämisestä saatavia huomattavia kustannussäästöjä.Sinkkilä et al. 2019: 31. ==Palkinnot== * Ympäristön hyväksi -palkinto: Alakivenpuisto-hankkeen suunnitteluryhmälle, jossa maisemasuunnittelusta vastasi Nuotio.Ympäristön hyväksi -palkinto Alakivenpuiston suunnittelijoille. STT-info 10.10.2018 == Lähteet == * === Viitteet === Luokka:Elävät henkilöt Luokka:Suomalaiset maisema-arkkitehdit Luokka:Syntymävuosi puuttuu
Modibo Sidibé

Modibo Sidibé (s. 7. syyskuuta 1952 Bamako) on malilainen poliitikko. Hän toimi maan pääministerinä vuosina 2007–2011. Sidibé on opiskellut oikeus- ja valtiotieteitä ja suorittanut tohtorin tutkinnon kriminologiassa. Hän on valmistunut myös poliisikoulusta. Sidibé työskenteli poliisin ja Malin puolustusministeriön palveluksessa. Moussa Traorén hallinnon kaaduttua vuonna 1991 hän oli Amadou Toumani Tourén johtaman siirtymävaihekomitean kabinettipäällikkö. Vuodesta 1993 lähtien Sidibé toimi Malin terveysministerinä ja vuodesta 1997 ulkoministerinä. Vuosina 2002–2007 Sidibé työskenteli presidentti Amadou Toumani Tourén pääsihteerinä. Hänet nimitettiin Malin pääministeriksi syyskuussa 2007. Sidibé erosi tehtävästä vuonna 2011 ja asettui seuraavana vuonna presidenttiehdokkaaksi. Hänet pidätettiin maaliskuun 2012 sotilasvallankaappauksen yhteydessä. Vuoden 2013 presidentinvaaleissa Sidibé oli Forces alternatives pour le renouveau et l’émergence (FARE) -puolueen ehdokas. Hän tuli vaalien ensimmäisellä kierroksella neljänneksi saaden viisi prosenttia äänistä. Sidibé valittiin FARE:n puheenjohtajaksi vuonna 2014. Vuoden 2018 presidentinvaaleissa hän sai 1,4 prosenttia äänistä. Malin entinen pääministeri Mandé Sidibé oli Modibo Sidibén veli ja entinen ministeri Sy Oumou Louise Sidibé hänen sisarensa. ==Lähteet== Luokka:Malin pääministerit Luokka:Ulkoministerit Luokka:Vuonna 1952 syntyneet Luokka:Elävät henkilöt
Ghostbusters (tuotesarja)

Ghostbusters on tuotesarja, joka perustuu vuoden 1984 elokuvaan. == Hahmot == Keskeiset hahmot ovat: * Peter Venkman * Raymond Stantz * Egon Spengler * Winston Zeddemore == Elokuvat == * Haamujengi, vuoden 1984 elokuva * Ghostbusters II, vuoden 1989 jatko-osa edelliseen * Ghostbusters, vuoden 2016 elokuva * Ghostbusters Afterlife, vuoden 2021 elokuva * Ghostbusters: Frozen Empire, vuoden 2024 elokuva == Videopelit == * Ghostbusters, vuoden 1984 videopeli (Atari 800, Commodore 64, MSX, ZX Spectrum, Amstrad CPC) * Ghostbusters, vuoden 1985 videopeli (Atari 2600, Apple II) * The Real Ghostbusters, vuoden 1987 kolikkopeli * Ghostbusters, vuoden 1987 videopeli (Sega Master System) * Ghostbusters, vuoden 1988 videopeli (Nintendo Entertainment System) * The Real Ghostbusters, vuoden 1989 videopeli (Commodore 64, Amiga, ZX Spectrum, Amstrad CPC, Atari ST) * Ghostbusters II, vuoden 1989 videopeli (Atari 2600, Amiga, Commodore 64, MSX, PC, ZX Spectrum, Amstrad CPC) * Ghostbusters II, vuoden 1990 videopeli (Nintendo Entertainment System) * Ghostbusters, vuoden 1990 videopeli (Sega Mega Drive) * New Ghostbusters II, vuoden 1990 videopeli (Game Boy, Nintendo Entertainment System) * The Real Ghostbusters, vuoden 1993 videopeli (Game Boy) * Ghostbusters: The Video Game, vuoden 2009 videopeli (PlayStation 2, PlayStation 3, PlayStation Portable, Xbox 360, Wii, Windows) * Ghostbusters: The Video Game, vuoden 2009 videopeli (Nintendo DS) * Ghostbusters: Sanctum of Slime, vuoden 2011 videopeli (PlayStation 3, Xbox 360, Windows) * Ghostbusters: Paranormal Blast, vuoden 2012 videopeli (Android, iOS) * Beeline's Ghostbusters, vuoden 2013 videopeli (iOS) * Ghostbusters Pinball, vuoden 2014 videopeli (Android, iOS) * Ghostbusters, vuoden 2016 videopeli (Microsoft Windows, PlayStation 4, Xbox One) * Ghostbusters: Slime City, vuoden 2016 videopeli (Android, iOS) * Ghostbusters World, vuoden 2018 videopeli (Android, iOS) * Ghostbusters: The Video Game Remastered, vuoden 2019 videopeli (Nintendo Switch, PlayStation 4, Xbox One) == Lehdet == * Haamujengi, elokuvan sarjakuvaversio, jota julkaistiin myös Suomessa vuosina 1988–1990. Sarjakuvan kohderyhmänä olivat nuoremmat lukijat. == Animaatiosarjat == * Haamujengi * Tosi viilee haamujengi * Ghostbusters: Ecto Force, suunniteltu animaatiosarja == Musiikki == Alkuperäisen elokuvan tunnuskappaleen "Ghostbusters" on säveltänyt ja esittänyt Ray Parker Jr.. == Kirjat == * Ghostbusters: The Return * Tobin's Spirit Guide * Ghosts from Our Past == Muut tuotteet == Lego-tuotesarjaan kuuluu Lego Ghostbusters -teema. == Myynti == Tuotesarjaan liittyvien kauppatavaroiden on arvioitu myyneen yli miljardin dollarin arvosta vuoteen 2007 mennessä. == Lähteet == == Aiheesta muualla == * Pelisarja MobyGamesissä
BAe ATP

British Aerospace ATP (lyhenne sanoista Advanced TurboProp) on British Aerospacen valmistama, Avro 748:n pohjalta kehitetty lyhyen matkan potkuriturbiinikäyttöinen matkustajalentokone. == Lähteet == *British Aerospace ATP & Jetstream 61 – BAE Systems == Aiheesta muualla == ATP Luokka:Brittiläiset matkustajalentokoneet Luokka:1980-luvun matkustajalentokoneet
Paguba

Paguba () on Luoteis-Venäjällä Leningradin alueella Lugan piirissä virtaava pieni sivujoki, joka yhtyy Pljussajokeen sen oikealta puolelta. == Joen kulku == Noin 30 kilometriä pitkä joki saa alkunsa pienestä järvestä Bolšoje Klobutitskoje, johon laskee ainakin kolme muuta ojaa. Joen varrella sijaitsee kylä Tološitsy (), jonka kohdalla länteen virrannut joki kääntyy kohti etelää. Se yhtyy Pljussaan Lyšnitsyn kylän () lähellä noin 200 kilometriä Pljussan yläjuokskulla. == Valuma-alue ja sivujoet == Paguba sijaitsee Narvanjoen vesistöalueessa Pljussan valuma-alueella, jonka pääuoman Pljussajoen sivujoki se on. Sen valuma-alueen pinta-ala on 429 neliökilometriä . Joen pääuomaan yhtyy sivujokia, joista merkittävimmät on koottu alle taulukkoon. Ostrovenkan valuma-alueella sijaitsee paljon pieniä järviä. yhtyy Pljussaan (km suusta) nimi nimi () pituus (km) valuma-alue (km²) lähde 1 Mšanka (Peskovatka) Мшанка (Песковатка) 36 189 1 14 Ostrovenka Островенка 23 110 1 Asanov Асанов 1 21 Osnitsa Осница 14 1 Lähteet: 1 = == Huomautuksia == == Lähteet == Luokka:Pljussan valuma-alue Luokka:Venäjän joet
Hongkongin kiinalainen yliopisto

Hongkongin kiinalainen yliopisto (; , lyhennys CUHK) on julkinen tutkimusyliopisto Hongkongin erityishallintoalueella Kiinan kansantasavallassa. == Historiaa == Hongkongin kiinalainen yliopisto perustettiin vuonna 1963, kun kolme aiemmin Hongkongiin perustettua korkeakoulua (Chung Chi College (1951), New Asia College (1949) ja United College (1956)) liittoutuivat yhteen. CUHK on sittemmin laajentunut ja käsittää nykyään yhteensä yhdeksän korkeakoulua. Marraskuussa 2019 yliopisto ilmoitti keskeyttävänsä syyslukukauden Hongkongissa yltyneiden levottomuuksien vuoksi. Syyksi kerrottiin erityshallintoalueen demokratiaa supistavaa "kiinalaistamista" vastustavien mielenosoittajien, ja heitä kovaotteisesti kohtelevan poliisin toiminta, jossa esimerkiksi yliopiston alueella käytettiin polttopulloja. == Sijoitus kansainvälisisissä yliopistovertailuissa == Vuonna 2019 kansainvälinen Shanghain Jiao Tong -yliopiston ARWU-yliopistoranking luokitteli yliopiston jaettuun sijaluokkaan 101–150 maailmassa. Se sijoittui Hongkongin yliopiston kanssa Hongkongin erityishallintoalueen parhaimmaksi yliopistoksi, ja oli koko manner-Kiinaa tarkasteltaessa 7.–10. arvostetuin yliopisto. == Opiskelijat ja henkilökunta == Vuoden 2017 lopussa CUHK:ssa oli kirjoilla yhteensä 20 608 opiskelijaa, joista alempaa 3- tai 4-vuotista korkeakoulututkintoa suoritti 17 011 opiskelijaa. Ammatillisen jatkotutkinnon, ylemmän korkeakoulututkinnon tai tohtoriopintojen parissa oli 3 570 opiskelijaa. Yliopiston henkilökuntaan kuului kesäkuun 2018 lopussa kaikkiaan 7 858 ihmistä, joista vanhempaa opetushenkilökuntaa oli 1 697 henkilöä. Koska kyseessä on julkinen yliopisto, sen kanslerina toimii automaattisesti kaupungin hallintojohtaja. == Lähteet == ==Aiheesta muualla== Luokka:Hongkongin rakennukset ja rakennelmat Luokka:Hongkongin yliopistot ja korkeakoulut
Parti pour la renaissance nationale

Parti pour la renaissance nationale eli Parena on poliittinen puolue Malissa. Congrès national d’initiative démocratique -puolueeseen kuuluneet Yoro Diakité ja Tiébilé Dramé perustivat Parenan vuonna 1995. Seuraavana vuonna se solmi yhteistyösopimuksen Ademan kanssa. Vuoden 1997 kansalliskokousvaaleissa puolue sai kahdeksan edustajanpaikkaa. Tiébilé Dramé oli Parenan ehdokas vuoden 2002 presidentinvaaleissa. Hän tuli ensimmäisellä kierroksella neljänneksi saaden neljä prosenttia äänistä. Saman vuoden kansalliskokousvaaleissa Parena sai yhden edustajanpaikan. Dramé osallistui presidentinvaaleihin uudestaan vuonna 2007 sijoittuen kolmanneksi kolmella prosentilla äänistä. Kansalliskokousvaaleissa Parena sai neljä paikkaa. Dramé osallistui rauhanneuvotteluihin maan pohjoisosan tuaregikapinallisten kanssa kesäkuussa 2013. Hän asettui samana vuonna Parenan presidenttiehdokkaaksi, mutta veti pois ehdokkuutensa pitäen vaaleja ennenaikaisina. Vuoden 2013 kansalliskokousvaaleissa Parena sai kolme edustajanpaikkaa. Puolue muodosti URD:n ja PRVM:n Vigilance républicaine et démocratique -oppositioryhmän, mutta kaksi sen edustajista on loikannut muihin ryhmiin. Parenan puheenjohtaja on Tiébilé Dramé ja pääsihteeri Amidou Diabate. ==Lähteet== Luokka:Malin puolueet
Naisten yleisluistelun maailmanmestaruuskilpailut 1948

Vuoden 1948 naisten yleisluistelun maailmanmestaruuskilpailut käytiin Turussa, Suomessa 13.–14. helmikuuta. Kilpailurata sijaitsi Turun Urheilupuistossa, ja järjestäjänä toimi Turun Toverit ja Turun Riento. Osallistujia oli 12, joista neljä Suomesta ja Neuvostoliitosta, kaksi Tšekkoslovakiasta sekä yksi Norjasta ja Ruotsista. Neuvostoliiton naiset Marija Isakovan johdolla esiintyivät ensimmäistä kertaa MM-kisoissa. == Tulokset == Sija Kilpailija Maa 500 m 3000 m 1000 m 5000 m Pisteet Marija Isakova 50,2 (2.) 5.34,9 (1.) 1.42,8 (1.) 9.49,8 (3.) 216,397 Lidija Selihova 49,7 (1.) 5.54,7 (6.) 1.45,3 (2.) 10.10,9 (7.) 222,557 Zoja Holšhevnikova 50,7 (3.) 5.51,5 (4.) 1.48,2 (4.) 9.59,6 (4.) 223,343 Randi Thorvaldsen 51,4 (4.) 5.55,3 (7.) 1.45,5 (3.) 10.07,8 (6.) 224,147 Eevi Huttunen 52,7 (6.=) 5.48,8 (3.) 1.50,4 (6.) 9.49,6 (2.) 224,493 Verné Lesche 51,7 (5.) 5.38,5 (2.) 1.57,9 (8.) 9.39,5 (1.) 225,017 Tatjana Karelina 52,7 ( 6.=) 5.53,0 (5.) 1.49,8 (5.) 10.01,1 (5.) 226,543 Drahuna Vokurková 54,7 (8.) 6.18,6 (8.) 1.56,1 (7.) 10.55,3 (8.) 241,380 Margit Laakso 54,8 (9.) 6.30,0 (9.) 1.59,6 (9.) 11.11,4 (9.) 246,740 Ulla Larsson 58,0 (10.) 6.55,7 (11.) 2.07,1 (11.) 11.56,2 (11.) 262,453 Marcela Kloudová 1.08,6 (12.) 6.40,7 (10.) 2.04,9 (10.) 11.22,6 (10.) 266,093 Toini Nieminen 1.02,8 (11.) 7.29,6 (12.) 2.14,4 (12.) 12.54,8 (12.) 282,413 == Lähteet == * World Championship Allround Results 1948 Luokka:Vuoden 1948 pikaluistelu Luokka:Pikaluistelun maailmanmestaruuskilpailut Luokka:Suomen pikaluistelu Luokka:Turun urheilutapahtumat
West Memphis

West Memphis on kaupunki Crittendenin piirikunnassa, Arkansas’n osavaltiossa Yhdysvalloissa. Sen väkiluku oli vuoden väestönlaskennassa 26 245. West Memphis sai kaupunkioikeudet 7. toukokuuta 1927. Kaupunki kuuluu Tennesseessä sijaitsevan Memphisin metropolialueeseen. == Väestö == West Memphisin asukkaista 61,2 prosenttia on mustia, 33 prosenttia valkoisia. 99,5 prosenttia asukkaista on Yhdysvaltain kansalaisia. Kaupungin väestön keski-ikä on 33,6 vuotta. ==Kuvia kaupungista== Tiedosto:Worthington Park in West Memphis.jpg|Worthingtonin puisto. Tiedosto:Post office West Memphis AR 2013-04-28 002.jpg|West Memphisin postitoimisto. Tiedosto:Southland Greyhound Park.jpg|Southland Greyhound Park. ==Lähteet== == Aiheesta muualla == * West Memphisin kotisivut Luokka:Arkansas’n kaupungit
Elis Backnäs

Elis Alvar Backnäs (17. lokakuuta 1912 – 1985) oli suomalainen kiekonheittäjä. Backnäs edusti urallaan IF Drottia ja IK Kronania. Kalevan kisoissa Backnäs saavutti kiekonheitossa suomenmestaruuden vuonna 1942, hopeaa vuonna 1943 ja pronssia vuonna 1940. __NOTOC__ == Henkilökohtaiset ennätykset == === Ulkoradat === Laji Tulos Paikka Päivä kiekonheitto 46,94 Kauhava 10. kesäkuuta 1945 Lähde == Lähteet == Luokka:Suomalaiset kiekonheittäjät Luokka:Vuonna 1912 syntyneet Luokka:Vuonna 1985 kuolleet
Tiébilé Dramé

Tiébilé Dramé (s. 9. kesäkuuta 1955 Nioro) on malilainen poliitikko. Dramé opiskeli Bamakon opettajakorkeakoulussa ja suoritti maisterintutkinnon Pariisin yliopistossa. Hän oli yksi opiskelijajärjestö UNEEM:in johtajista, joutui useaan kertaan vangituksi ja toimi vuosina 1988–1991 Amnesty Internationalin tehtävissä Euroopassa. Moussa Traorén hallinnon kaaduttua vuonna 1991 Dramé palasi Maliin, jossa hän liittyi Congrès national d’initiative démocratique (CNID) -puolueeseen. Hän toimi Malin ulkoministerinä siirtymäkauden hallituksessa vuosina 1991–1992. Riitaannuttuaan CNID:in johtajan Mountaga Tallin kanssa Dramé perusti kannattajineen uuden puolueen Parti pour la renaissance nationalen (Parena) vuonna 1995. Vuonna 1996 hänet nimitettiin Ibrahim Boubacar Keïtan hallitukseen aavikkovyöhykkeen ministeriksi. Dramé valittiin Malin kansalliskokoukseen Nioron edustajana vuonna 1997. Toimittuaan ensin Parenan pääsihteerinä hänestä tuli puolueen puheenjohtaja vuonna 1999. Vuoden 2002 presidentinvaaleissa Dramé tuli neljänneksi saaden 4,02 prosenttia äänistä. Vuoden 2007 presidentinvaaleissa hän oli kolmas 3,04 prosentilla. Dramé osallistui rauhanneuvotteluihin maan pohjoisosan tuaregikapinallisten kanssa vuonna 2013. Hän luopui presidenttiehdokkuudestaan saman vuoden vaaleissa eikä osallistunut myöskään vuoden 2018 presidentinvaaleihin. Dramé on ollut mukana Front pour la sauvegarde de la démocratie -oppositioryhmässä ja hän toimi presidenttiehdokas Soumaïla Cissén kampanjapäällikkönä vuonna 2018. Dramé nimitettiin Boubou Cissén hallituksen ulkoministeriksi toukokuussa 2019. Drame on työskennellyt myös toimittajana. Hän perusti sanomalehti Le Républicainin vuonna 1992. ==Lähteet== Luokka:Malilaiset poliitikot Luokka:Ulkoministerit Luokka:Vuonna 1955 syntyneet Luokka:Elävät henkilöt
Rehoboth Beach

Rehoboth Beach on kaupunki Sussexin piirikunnassa, Delawaren osavaltiossa Yhdysvalloissa. Sen väkiluku oli 1 108 vuonna 2020. Stan Mills on kaupungin pormestari. Rehoboth Beach on osa Delawaren Cape Region -aluetta. ==Kuvia kaupungista== Tiedosto:Rehoboth Beach looking north at Delaware Avenue June 2014.jpg|Rehoboth Beachin rantaa. Tiedosto:Rehoboth Beach - panoramio (8).jpg|Delaware Route 1A. Tiedosto:All Saints Rehoboth Sussex Co DE.JPG|All Saints Episcopal Church -kirkko. ==Lähteet== == Aiheesta muualla == * Rehoboth Beachin kotisivut Luokka:Delawaren kaupungit
Inesa Linaburgytė

Inesa Linaburgytė (s. 10. huhtikuuta 1966ИНЕССА ЛИНАБУРГИТЕ Kino-teatr.ru) on liettualainen oopperalaulaja, äänialaltaan dramaattinen sopraano.Inesa Linaburgytė 15min Hän valmistui Liettuan musiikki- ja teatteriakatemiasta vuonna 1992Inesa Linaburgytė Lietuvos muzikų sąjunga, jolloin myös pääsi Liettuan kansallisoopperan ja -baletin solistiksi. Lisäksi hän on laulanut eri kamari- ja sinfoniaorkesterien kanssa. Hän on esiintynyt Itä-Euroopan maissa, Itävallassa, Isossa-Britanniassa, Turkissa, Espanjassa, Japanissa, Yhdysvalloissa, Alankomaissa ja Taiwanissa. Linaburgytė on myös toiminut oopperan ohjaajana ja perustanut Vilnan kamarioopperan.Operos solistė Inesa Linaburgytė dėl vaidmens laikė rankose gyvate Lietuvos Rytas Linaburgytė lauloi alun perin mezzosopraanona, mutta siirtyi dramaattisiin sopraanorooleihin ja debytoi sopraanona Giacomo Puccinin Turandotin esityksessä. Hänellä on ollut rooleja myös muiden muassa Giuseppe Verdin, Pietro Mascagnin, Modest Mussorgskin, Pjotr Tšaikovskin, Richard Wagnerin, Richard Straussin, Bronius Kutavičiuksen, Jonas Tamulioniksen ja Péter Eötvöksen oopperoissa. Hänen konserttiohjelmistoonsa ovat kuuluneet muiden muassa Ludwig van Beethovenin Missa Solemnis sekä yhdeksäs sinfonia, Gustav Mahlerin sinfonioita, Verdin requiem ja Wolfgang Amadeus Mozartin requiem. Linaburgytė on tullut palkituksi eri kilpailuissa. Vuonna 2004 hän sai Vytautas Suuren ritarikunnan ristin. == Lähteet == Luokka:Liettualaiset oopperalaulajat Luokka:Sopraanot Luokka:Vuonna 1966 syntyneet Luokka:Elävät henkilöt
Hagerstown

Hagerstown on kaupunki Washingtonin piirikunnassa, Marylandin osavaltiossa Yhdysvalloissa. Sen väkiluku oli vuoden väestönlaskennassa 39 662. Robert Bruchey on kaupungin pormestari. Hagerstown perustettiin 1762 ja se sai kaupunkioikeudet 1813. ==Kuvia kaupungista== Tiedosto:City Hall - Hagerstown, Maryland.jpg|Kaupungintalo. Tiedosto:Hagerstown Regional Airport terminal MD1.jpg|Hagerstownin lentoasema. Tiedosto:Hagerstown City Park - America's 2nd most beautiful park!.jpg|Lower Lake -järvi. ==Lähteet== == Aiheesta muualla == * Hagerstownin kotisivut Luokka:Marylandin kaupungit
St Gilesin katedraali

St Gilesin katedraali eli High Kirk of Edinburgh on Skotlannin kirkkoon kuuluva maailman presbyteriaanien pääkirkko Edinburghin vanhassa kaupungissa Royal Milen varrella. Katedraali-nimitys on tässä tapauksessa arvonimen kaltainen, sillä presbyteriaanisella kirkolla ei ole piispanistuimia eli katedroja. Skotlannin kuningas David I perusti kirkon vuonna 1124. Englantilaiset tuhosivat kirkkoa kahteen otteeseen vuosina 1322 ja 1385. Uskonpuhdistuksen aikana John Knox saarnasi siellä, ja Skotlannin parlamentti julisti maan protestanttiseksi. Katedraalia restauroitiin 1870-luvulla, jolloin sinne tuotiin ensimmäistä kertaa uskonpuhdistuksen jälkeen urut ja ikkunoihin laitettiin lasimaalauksia. Nykyiset Rieger Orgelbaun valmistamat urut ovat vuodelta 1992. Katedraalin torni on Edinburghin tunnetuimpia maamerkkejä, ja kirkko on suosittu turistinähtävyys. Siellä vierailee yli miljoona turistia vuodessa. ==Lähteet== Luokka:Edinburghin rakennukset ja rakennelmat Luokka:Skotlannin kirkot Luokka:Yhdistyneen kuningaskunnan katedraalit
Israel-palkinto

Israel-palkinto on Israelin valtion myöntämä palkinto, jota pidetään Israelin korkea-arvoisimpana kulttuurialan kunnianosoituksena.Reich, Bernard; Goldberg, David H. (2016). Historical Dictionary of Israel. Rowman & Littlefield Publishers. s. 278. Se jaetaan perinteisesti Israelin itsenäisyyspäivänä, yleensä presidentin, pääministerin, knessetin puhemiehen ja korkeimman oikeuden presidentin läsnä ollessa. Palkinto myönnetään Israelin kansalaiselle, jonka katsotaan suoriutuneen alallaan poikkeuksellisen hyvin tai edistäneen Israelin kulttuuria erityisellä tavalla. Palkinnon myöntämisen perinteen aloitti vuonna 1953 poliitikko Ben-Zion Dinur. == Lähteet == == Aiheesta muualla == Luokka:Palkinnot Luokka:Israelin kunniamerkit
Ruokejärvi

Ruokejärvi voi tarkoittaa ainakin seuraavia: * Ruokejärvi, järvi Kouvolassa ja Haminassa * Ruokejärvi, järvi Nokialla * Ruokejärvi, järvi Pomarkussa * Ruokejärvi, kylä Pomarkussa * Ruokejärvi, järvi Ruovedellä * Ruokejärvi, järvi Ruovedellä * Ruokejärvi, järvi Virroilla * Iso Ruokejärvi, järvi Ruovedellä * Pieni Ruokejärvi, järvi Virroilla * Pikku Ruokejärvi, järvi Ruovedellä. Luokka:Järvien täsmennyssivut
Juho Saarinen (pappi)

Juho Saarinen (18. kesäkuuta 1846 Sysmä – 7. joulukuuta 1920 Kirkkonummi) oli Inkerissä ja Pietarissa toiminut suomalainen pappi, kristillinen kirjailija ja suomentaja. ==Henkilöhistoria== Juho Saarisen vanhemmat olivat mäkitupalainen Juonas Uolevinpoika ja Eva Putt ja puoliso vuodesta 1871 Selma Maria Broms (k. 1914). Arkkitehti Eliel Saarinen oli heidän poikansa, samoin kuin pankinjohtaja, pankkiylitarkastaja Hannes Saarinen. Juho Saarinen tuli ylioppilaaksi Jyväskylän lyseosta 1867 ja vihittiin papiksi 1871. Pappina Saarinen toimi Rantasalmella, Ruskealassa ja Mäntyharjulla, kunnes muutti 1875 Inkeriin, jossa hän toimi kirkkoherrana Liissilässä, Spankko-Kolppanassa ja Lempaalassa vuoteen 1899 asti, jolloin hän tuli karkotetuksi Pietarin kuvernementista. Vuonna 1900 Pietarin suomalainen seurakunta valitsi hänet komministeriksi, 1911–1918 hän oli seurakunnan kirkkoherra. Yhteensä Saarinen työskenteli Inkerissä ja Pietarissa 43 vuotta. Saarinen sekä julkaisi että suomensi teoksia ja julkaisi henkilökohtaisen muistelmakirjan vuonna 1920. ==Julkaisuja== * Kristian Scriverin Sielun-Aarre 1., 2., 3., 1889, 1890, 1891, Christian Scriver, suom. Juho Saarinen * Kristityn oikea ja pettämätön taivaan-tie, joka selvästi näyttää jokaiselle, kuinka välttää iankaikkisen kadotuksen ja varmaan saavuttaa autuuden, 1893, Fredrik Werner, suom. Juho Saarinen * Mietelmiä Kristuksen elämästä, 1893, Tuomas Kempiläinen, suom. Juho Saarinen * Kirkko-käsikirja Venäjän keisarikunnan evankelis-luterilaisille seurakunnille, 1900, suom. Juho Saarinen, Adolf Hakkarainen, runomittaiset kappaleet Paavo Räikkönen * Muistelmia lapsuudenajalta ja kouluvuosilta, 1920 ==Lähteet== ==Kirjallisuutta== * Katovuosista kumousvuosiin: rovasti Juho Saarisen vaiheita, 1996, toim. Pentti J. Voipio Luokka:Suomalaiset kristilliset kirjailijat Luokka: Suomentajat Luokka:Suomalaiset papit Luokka:Inkerin kirkon papit Luokka:Vuonna 1846 syntyneet Luokka:Vuonna 1920 kuolleet
Rebelde

Rebelde on Televisa-yhtiön 2000-vuosikymmenen keskivaiheilla tuottama meksikolainen televisiosarja. Sen päärooleissa ovat Anahí, Dulce María, Maite Perroni, Alfonso Herrera, Christopher Uckermann ja Christian Chávez. Luokka:Meksikolaiset draamasarjat Luokka:2000-vuosikymmenen televisiosarjat Luokka:Televisan telenovelat Luokka:Komediasarjat
Pasión y poder (vuoden 2015 televisiosarja)

Pasión y poder on televisioyhtiö Televisan vuosina 2015–2016 esittämä meksikolainen TV-sarja. Sen päärooleissa ovat Susana González, Fernando Colunga, Jorge Salinas ja Marlene Favela. Luokka:Meksikolaiset draamasarjat Luokka:2010-luvun televisiosarjat Luokka:Televisan telenovelat
Vino el amor

Vino el amor on televisioyhtiö Televisan esittämä meksikolainen televisiosarja. Sen päärooleissa ovat Gabriel Soto, Cynthia Klitbo, Azela Robinson ja Irina Baeva. == Aiheesta muualla == * Luokka:Meksikolaiset draamasarjat Luokka:2010-luvun televisiosarjat Luokka:Televisan telenovelat
Parti pour le développement économique et la solidarité

Parti pour le développement économique et la solidarité eli PDES on poliittinen puolue Malissa. Presidentti Amadou Toumani Tourén kannattajat perustivat PDES:n kesällä 2010. Puolue hajosi osiin Tourén maaliskuussa 2012 syrjäyttäneen vallankaappauksen jälkeen. Sen varapuheenjohtaja Jeamille Bittar osallistui vuoden 2013 presidentinvaaleihin saaden 1,8 prosenttia äänistä. Saman vuoden kansalliskokousvaaleissa PDES sai kolme edustajanpaikkaa. PDES:n puheenjohtaja on Hamed Diané Séméga ja pääsihteeri Ahmadou Abdoulaye Diallo. ==Lähteet== Luokka:Malin puolueet
Hayagriva

Hayagriva on hindulaisessa ja buddhalaisessa mytologiassa jättiläismäinen demoni ja jumalten vihollinen. Hayagriva varasti Brahman nukkuessa neljä Veda- kirjaa. Koska Brahma nukkui, piti Vishnun hankkia kirjat takaisin. Vishnun avatar eli ruumiillistuma Matsya-kala tappoi Hayagrivan ja pelasti pyhät kirjoitukset.Cotterell 1996, s. 93 Tiibetiläisessä buddhismin tarustossa Hayagriva pääsee pakoon, ja hänestä tulee vihan valtias, ensimmäinen kahdeksasta hiviöjumalasta, jotka tunnetaan nimellä Drag-gsshed. Buddhalaisuuteen kääntyneille mongoleille Hayagriva oli hevosten suojelija. ==Lähteet== *Cotterell, Arthur: Maailman myytit ja tarut. WSOY 1996. ISBN 951-0-17102-6 === Viitteet === Luokka:Demonit Luokka:Jättiläiset Luokka:Mytologioiden hirviöt
Domenica Niehoff

Domenica Anita Niehoff (3. elokuuta 1945 Köln – 12. helmikuuta 2009 Hampuri) oli saksalainen seksityöntekijä ja ilotyttöjen oikeuksien puolestapuhuja. == Elämä ja ura == Domenica Niehoffin isä oli italialainen ja äiti saksalainen. Lapsuus oli risainen. Domenica Niehoff eli neljätoistavuotiaaksi katolilaisessa lastenkodissa siskonsa Angelinan ja veljensä Amadon kanssa. Niehoff alkoi opiskella kirjanpitäjäksi vuonna 1962, ja avioitui tuonnempana erään bordellinomistajan kanssa. Aviomies ampui itsensä 1972. Niehoff aloitti uransa seksityöntekijänä Herbertstraßella Sankt Paulin kaupunginosassa Hampurissa niin ikään 1972. Niehoffista tuli yksi Saksan kuuluisimmista seksityöntekijöistä 1980-luvun alussa. Hän esiintyi television talkshow- ohjelmissa seksityön laillistamisen kannattajana. Niehoffilla oli laajat kontaktit taidepiireihin, ja hän toimi usein muusana. seksityöntekijän tehtävät Niehoff jätti 1990, minkä jälkeen hän työskenteli huumeriippuvaisia naisia avustavissa sosiaalisissa projekteissa. Vuosina 1998–2000 Niehoff toimi kapakanpitäjänä Hampurissa. Vuonna 2001 Niehoff muutti veljeltään perimäänsä taloon Boosin maalaiskuntaan Rheinland-Pfalzin osavaltioon. Hän asui siellä vuoteen 2008 ja palasi Hampuriin. Niehoff kuoli keuhkoahtaumatautiin Hampurin Altonan kaupunginosassa sijaitsevassa sairaalassa. Domenica Niehoffin omaelämäkerta Körper mit Seele – Mein Leben ilmestyi 1994. Niehoff sai nimikkokadun Altonaan uudisrakennusalueelle vuonna 2016: tuolloin avattiin Domenica-Niehoff-Twiete. == Lähteet == == Aiheesta muualla == *Norddeutscher Rundfunk: Wie Domenica zur "Hure der Nation" wurde Luokka:Saksalaiset kansalaisaktivistit Luokka:Prostituoidut Luokka:Vuonna 1945 syntyneet Luokka:Vuonna 2009 kuolleet
Convention sociale-démocrate

Convention sociale-démocrate on poliittinen puolue Malissa. Sen lyhenne CDS perustuu aikaisempaan nimeen Convention démocratique sociale. Mamadou Bakary Sangaré perusti keskustalaiseksi luonnehditun CDS:n vuonna 1996. Sangaré oli puolueen presidenttiehdokkaana vuonna 2002 saaden 2,21 prosenttia äänistä. Saman vuoden kansalliskokousvaaleissa CDS sai neljä kansanedustajanpaikkaa. Puolueen puheenjohtaja Mamadou Bakary Sangaré oli uudelleen presidenttiehdokkaana vuonna 2007 saaden 1,58 prosenttia äänistä. Saman vuoden kansalliskokousvaaleissa puolue menetti kaikki edustajansa. Vuoden 2013 presidentinvaaleissa Sangaré sai 1,1 prosenttia äänistä. ==Lähteet== Luokka:Malin puolueet
Naisten yleisluistelun maailmanmestaruuskilpailut 1947

Vuoden 1947 naisten yleisluistelun maailmanmestaruuskilpailut käytiin Norjan Drammenissa 8.–9. helmikuuta. Osallistujia oli 11, joista yhdeksän Norjasta ja yksi Suomesta sekä Tšekkoslovakiasta. Kisat olivat ensimmäiset maailmansodan jälkeen. Edelliset ennen sotia Tampereella järjestetyt MM-kisat olivat olleet Suomen Verné Leschen juhlaa. Näin kävi näissä ensimmäisissä sotien jälkeisissäkin. == Tulokset == Sija Kilpailija Maa 500 m 3000 m 1000 m 5000 m Pisteet Verné Lesche 52,7 (1.) 5.43,8 (1.) 1.53,9 (1.) 9.51,7 (1.) 226,120 Else Marie Christiansen 54,5 (4.) 6.25,7 (4.) 1.58,8 (3.) 11.28,6 (3.) 247,043 Maggi Kvestad 55,6 (6.) 6.23,3 (3.) 2.02,4 (5.) 11.13,5 (2.) 248,033 Elsa Jondalen 54,9 (5.) 6.40,0 (9.) 2.02,3 (4.) 11.49,1 (8.) 253,627 Anne Lise Eriksen 56,7 (7.) 6.34,6 (6.) 2.03,4 (6.) 11.45,0 (7.) 254,667 Betzy Baltzersen 54,3 (3.) 6.40,8 (10.) 2.06,3 (7.) 12.08,6 (10.) 257,110 Aase Aure 59,3 (11.) 6.34,7 (7.) 2.08,5 (8.) 11.40,0 (4.) 259,333 Erna Larsen 56,8 (8.) 6.38,9 (8.) 2.10,7 (9.) 11.57,5 (9.) 260,383 Drahuna Vokurková 59,2 (10.) 6.59,2 (11.) 2.19,0* (10.) 11.40,8 (5.) 268,647 NC10 Lorry Knudsen 57,9 (9.) 6.33,0 (5.) NF 11.42,7 (6.) - NC11 Randi Thorvaldsen 53,3 (2.) 6.07,8 (2.) 1.58,3 (2.) NS - : * = kaatui : NC = ei yhetispisteitä : NF = keskeytti : NS = ei lähtenyt matkaan : DQ = disqualifioitu == Lähteet == * Uitslag WK Allround 1947 vrouwen Schaatsstatistieken.nl Luokka:Vuoden 1947 pikaluistelu Luokka:Pikaluistelun maailmanmestaruuskilpailut
Dimítris Papaïoánnou

Dimítris Papaïoánnou (, s. 1964 Ateena) on kreikkalainen teatteriohjaaja ja koreogafi, mutta nuorena hänet tunnettiin kuvittajana ja sarjakuvapiirtäjänä. Hänellä on taidemaalarin koulutus. Papaïoánnouhun on vaikuttanut voimakkaasti Pina Bausch (1940–2009), jonka tanssiryhmälle hän on yhtenä harvoista tehnyt uuden teoksen, kun ryhmän uusi taiteellinen johtaja halusi uudistaa Bauschin teatterin Tanztheater Wuppertal ohjelmistoa. Papaïoánnoun suuria töitä on vuoden 2004 Ateenan kesäolympialaisten avajais- ja päätösohjelma, jonka ansiosta hänen maineensa kasvoi Kreikassa, mutta ulkomailla hänet alettiin tuntea vähitellen vasta sen jälkeen kun hän julkaisi otteita töistään verkossa. Hän perusti 1980-luvun puolivälissä Omáda Edáfous (Ομάδα Εδάφους, engl. Edafos Dance Theatre) -nimisen teatteriryhmän. Hän piti esiintymisissä pitkän tauon, mutta palasi näyttämölle 2012. Ylen toimittaja Jonni Aromaa sanoo Papaïoánnouta koomikoksi ja vertaa häntä Jacques Tatiin. Papaïoánnoun ihailijoihin kuuluvan Pedro Almodóvarin elokuvassa Kärsimys ja kunnia (2019) mainitaan Papaïoánnoun nimi, ja Aromaan mukaan se on kunnianosoitus taiteilijalta taiteilijalle. == Lähteet == Luokka:Kreikkalaiset koreografit Luokka:Kreikkalaiset teatteriohjaajat Luokka:Vuonna 1964 syntyneet Luokka:Elävät henkilöt
Vihereväkirjoahven

Vihereväkirjoahven (Archocentrus centrarchus) on kirjoahventen (Cichlidae) heimoon kuuluva kalalaji, jota voidaan pitää akvaariossa. Se on sukunsa Archocentrus ainoa laji. Vihereväkirjohventa tavataan villinä Costa Ricassa, Hondurasissa ja Nicaraguassa. Luonnossa ne voivat saavuttaa enintään 11 senttimetrin pituuden. Luonnossa vihereväkirjoahventen ravintoa ovat hyönteiset ja detritus. Vihereväkirjoahvenkoiraat ovat akvaario-olosuhteissa tavallisesti noin 15 senttimetrin mittaisia, naaraat 13 senttimetrin mittaisia. Koiraiden evät voivat myös olla pidempiä. Laji saavuttaa sukukypsyyden noin 8-senttisenä. Viherkirjoahven on helppohoitoinen akvaariokala. Nämä kalat eivät ole luonteeltaan aggressiivisia. Yksi vihereväkirjoahvenpari tarvitsee akvaarion, joka on tilavuudeltaan noin 56–75 litraa. Laji on myös helppo saada lisääntymään. Vihereväkirjoahven laskee mädin mille tahansa tarjolla olevalle kovalle pinnalle. Vanhemmat eivät yleensä vahingoita poikasiaan, joita on tavallisesti noin 300–500. == Lähteet == Luokka:Akvaariokalat Luokka:Kirjoahvenet
Mamadou Bakary Sangaré

Mamadou Bakary Sangaré (kutsumanimeltään Blaise Sangaré, s. 16. marraskuuta 1954 Bamako) on malilainen poliitikko. Sangaré opiskeli Malin virkamieskorkeakoulussa ja työskenteli muun muassa Maailmanpankissa, talous- ja sosiaalineuvostossa sekä Malin eläkerahaston johtajana vuosina 1992–1996. Presidentti Moussa Traorén aikana hän oli Malin nuorisoliiton jäsen. Sangaré osallistui Parti pour la démocratie et le progrès (PDP) -puolueen perustamiseen vuonna 1991. Hän toimi PDP:n varapuheenjohtajana vuoteen 1996, jolloin hän perusti johtamansa Convention démocrate socialen (CDS) -puolueen. Sangaré oli CDS:n presidenttiehdokkaana vuonna 2002 saaden 2,21 prosenttia äänistä. Vuoden 2007 presidentinvaaleissa hän sai 1,58 ja vuonna 2013 1,1 prosenttia äänistä. Presidentti Ibrahim Boubacar Keïta nimitti hänet erityisneuvonantajakseen ja puhemiehekseen lokakuussa 2014. ==Lähteet== Luokka:Malilaiset poliitikot Luokka:Vuonna 1954 syntyneet Luokka:Elävät henkilöt
Naisten yleisluistelun maailmanmestaruuskilpailut 1957

Naiset kilpailivat Imatrallaa, Suomessa yleisluistelun maailmanmestaruudesta 9.-10. helmikuuta 1957 Vuoksenniskan kentällä. Kisoihin otti osaa 25 luistelijaa kahdeksasta maasta. Kisojen järjestelytoimikunnan puheenjohtajana oli entinen seutukunnan mestariluistelija Lassi Parkkinen. Neuvostoliitolla oli kisoissa vahva edustus, kaikkiaan kuusi luistelijaa. Suomella oli mukana neljä luistelijaa. == Tulokset == Sija Kilpailija Maa 500 m 3000 m 1000 m 5000 m Pisteet Inga Artamonova 49,0 (2.) 2.37,0 (1.) 1.39,9 (1.) 5.37,3 (3.) 207,500 Tamara Rylova 49,0 (2.) 2.38,5 (4.) 1.41,9 (3.) 5.45,0 (7.) 210,283 Lidija Selihova 49,4 (5.) 2.38,3 (3.) 1.43,0 (6.) 5.39,8 210,300 (4.) 4 Sofija Kondakova 48,8 (1.) 2.41,0 (6.) 1.42,3 (4.) 5.42,4 (5.) 210,684 5 Rimma Žukova 49,9 (7.) 2.40,9 (5.) 1.43,0 (6.) 5.34,4 (2.) 210,766 6 Iiris Sihvonen 49,1 (4.) 2.41,0 (6.) 1.41,8 (2.) 5.48,4 (10.) 211,734 7 Vera Postnikova 49,9 (6.) 2.37,4 (2.) 1.42,4 (5.) 5.50,7 (12.) 212,017 8 Eevi Huttunen 51,1 (9.) 2.41,6 (8.) 1.43,8 (8.) 5.33,8 (1.) 212,500 9 Helena Pilejczyk 51,2 (10.) 2.46,2 (12.) 1.45,9 (10.) 5.45,0 (7.) 217,050 10 Christina Scherling 51,4 (11.) 2.45,3 (10.) 1.47,4 (14.) 5.50,8 (13.) 218,667 11 Elwira Seroczynska 51,6 (12.) 2.46,0 (11.) 1.47,1 (12.) 5.49,4 (11.) 218,716 12 Margit Grobe 52,6 (18.) 2.45,2 (9.) 1.48,0 (15.) 5.46,9 (9.) 219,484 13 Helga Haase- Obschernitzki 53,6 (21.) 2.46,9 (13.) 1.45,8 (9.) 5.44,8 (6.) 219,600 14 Pirkko Tanskanen 51,9 (13.) 2.49,4 (15.) 1.47,3 (13.) 6.00,6 (17.) 222,117 15 Inge Görmer 52,2 (16.) 2.48,2 (14.) 1.51,4 (21.) 5.56,0 (16.) 223,300 16 Helga Kuronen 50,2 (8.) 2.50,0 (17.) 1.49,3 (16.) 6.15,6 (23.) 224,117 17 Hana Bartovská 53,5 (20.) 2.51,0 (18.) 1.51,0 (19.) 5.51,2 (14.) 224,533 18 Karla Borovská 52,1 (15.) 2.49,9 (16.) 1.49,8 (17.) 6.06,1 (18.) 224,650 19 Vera Procházková 52,0 (14.) 2.51,2 (19.) 1.46,8 (11.) 6.13,7 (21.) 224,750 20 Renata Baudouin de Courtenay 52,3 (17.) 2.53,8 (20.) 1.51,2 (20.) 5.54,8 (15.) 224,966 21 Xu Mingshu 54,2 (22.) 2.56,7 (23.) 1.50,6 (18.) 6.06,3 (19.) 229,450 22 Inger Sandin 54,6 (23.) 2.56,0 (22.) 1.52,4 (22.) 6.08,3 (20.) 230,850 23 Pat Underhill Kanada 53,2 (19.) 2.58,9 (24.) 1.53,3 (23.) 6.16,4 (24.) 232,216 24 Lu Chengyou 55,0 (24.) 3.01,4 (25.) 1.54,6 (24.) 6.14,8 (22.) 235,234 25 Sun Hongxia 55,2 (25.) 2.55,8 (21.) 1.57,5 (25.) 6.20,2 (25.) 235,917 : * = kaatui : NC = ei jatkoon eli viimeiselle matkalle : NS = ei startannut : DQ = diskvalifioitu * Speed Skating - World Allround Championships - 1957 Luokka:Vuoden 1957 urheilu Luokka:Pikaluistelun maailmanmestaruuskilpailut Luokka:Imatran urheilutapahtumat Luokka:Suomen pikaluistelu
Pihkakääpä

Pihkakääpä (Pelloporus leporinus) on yksivuotisesti kasvava kääpälaji. Pohjoisboreaalinen laji eli Etelä- ja Keski-Suomessa harvinainen kun taas Lapissa yleinen. Tavataan sekä elävissä että kuolleissa kuusissa, joissa aiheuttaa valkolahoa. Pihkakääpä kasvaa pileaattisesti ja sillä voi olla jopa lyhyt jalka. Itiöemät esiintyvät usein suurina ryhminä, muodoltaan ne ovat hyllymäisiä tai viuhkamaisia. Yläpinnaltaan ne ovat tasaisen tai heikosti vyöhykkeittäin kanelinruskeita, kosteina voi näkyä tumma vyö. Alapinta harmaan kanelinruskea, pillit kulmikkaita tai sokkeloisia ja niitä 1-2 millimetrillä. Lohkopinta: yläpinta aina pehmeän huopamainen ja terävärajainen, malto kellanruskea ja kuivana kova, pillikerros 5-10 mm. Tuoksu hedelmäinen. == Katso myös == *Käävät metsien suojeluarvon indikaattoreina == Lähteet == == Aiheesta muualla == *Laji.fi: Pihkakääpä (Pelloporus leporinus) Luokka:Käävät Luokka:Valkolahosienet
Mortal Kombat vs. DC Universe

Mortal Kombat vs. DC Universe on vuonna 2008 Midway Gamesin julkaisema taistelupeli ja kahdeksas Mortal Kombat -sarjan peli. Peli julkaistiin 16. marraskuuta 2008 Playstation 3 ja Xbox 360-alustoille. Pelissä esiintyvät pelattavina hahmoina DC Universen maailmasta Batman, Teräsmies, Jokeri, Lex Luthor, Wonder Woman, Catwoman, Kapteeni Marvel, Green Lantern, Salama, Deathstroke ja Darkseid. ==Juoni== Shao Kahnin johtaman invaasion Earthrealmiin epäonnistuttua, Raiden kohtaa hänet ja Quan Chin hautausmaalla. Raiden iskee Shao Kahnin Quan Chin luoman portaalin läpi silminnähden tappaen hänet. Samanaikaisesti Teräsmies pysäyttää Darkseidin invaasion ja iskee hänet silmiensä lämpösäteellään portaalin läpi. Tämän seurauksena Shao Kahn ja Darkseid yhdistyvät keskenään Dark Kahniksi ja Mortal Kombatin maailma alkaa yhdistyä DC Universen maailman kanssa. Tämän seurauksena eri hahmot alkavat saada viha- ja raivokohtauksia ja ovat vahvempia ja heikompia kuin aiemmin. Raidenin ja Teräsmiehen ollessa viimeiset taistelijat, he lopulta yhdistävät voimansa ja kukistavat yhdessä Dark Kahnin, jolloin molemmat maailmat palaavat entiselleen. Darkseid joutuu vangiksi Netherrealmiin ja Shao Kahn vangitaan Phantom Zonelle. Luokka:Mortal Kombat -pelit Luokka:Vuoden 2008 videopelit Luokka:PlayStation 3 -pelit Luokka:Xbox-pelit Luokka:Taistelupelit
Huopakääpä

Huopakääpä (Pelloporus tomentosus) on maassa kuusen ja männyn juuriloisena kasvava kääpälaji. Sitä tavataan harvinaisena etelärannikolta Näsijärvi- Päijänne-seudulle asti, pohjoisempiakin esiintymiä on. Huopakääpä on määritelty silmälläpidettäväksi lajiksi. Punaisen kirjan verkkopalvelu Itiöemä on tukeva ja jalallinen, yläpinnaltaan laakea tai suppilomainen. Väri lähes vyöhykkeetön ja vaihtelee kaneliruskeasta okrankeltaiseen. Yläpintaa peittää paksu huopakerros, jonka alta leikatessa paljastuu messinginkiiltoinen ja teräväreunainen pinta. Malto kellanruskeaa. Alapinta harmaanruskea, pillien suut usein vaaleahärmäisiä ja sivusta katsoen sinkinhohtoisia. Pillejä 2-4 millimetrillä. Tuoksuu puolikuivana hedelmältä. Männynpihkakäävästä (Pelloporus triqueter) huopakäävän voi erottaa vain seetojen perusteella. Huopakäävän seetat ovat suoria, kun männynpihkakäävällä ne ovat koukkupäisiä. == Katso myös == *Käävät metsien suojeluarvon indikaattoreina == Lähteet == == Aiheesta muualla == *Laji.fi: Huopakääpä (Pelloporus tomentosus) Luokka:Hymenochaetaceae Luokka:Käävät
Seeta

Seeta on useilla arinakäävillä esiintyvä solutyyppi. Seetat ovat ruskeita, paksuseinäisiä ja teräväkärkisiä soluja, jotka sijaitsevat itiölavassa (harvoin myös muualla). Eri kääpälajeja voidaan tunnistaa ja erottaa toisistaan seetojen perusteella. == Lähteet == Luokka:Käävät Luokka:Sienten morfologia
Afrikankirjoahvenet

Afrikankirjoahvenet (Pseudocrenilabrinae) on yksi kirjoahventen (Cichlidae) alaheimoista. Siihen luetaan yhteensä lajia. == Lähteet == Luokka:Kirjoahvenet
Pesno

Pesno on järvi Luoteis-Venäjällä Pihkovan alueen Pljussan piirissä. == Maantietoa == Järvi on lähes ympyrän muotoinen ja sen pinta-ala on 4,9 neliökilometriä, jolloin sen halkaisijaksi saadaan keskimäärin noin 1,2 kilometriä ja ympärysmitaksi noin 8 kilometriä. Järven ympäristössä seutu on asuttua ja viljeltyä aluetta, jonka asutus sijaitsee lähellä järven rantoja. Länsipuolella sijaitsee Polosyn kylä, lounaassa Andromerin kylä, etelässä Ostrovin kylä, idässä Zapesenjen kylä ja koillispuolella Ljubenskin kylä. Noin viiden kilometrin päässä idässä sijaitsee Zapoljen taajama (). Venäläisen säveltäjän Nikolai Rimski-Korsakovin museo sijaitsee järven lähellä todennäköisesti Ljubinskissä, missä hän kuoli vuonna 1908. == Luontoarvoja == Järven kalalajit ovat karppi, ahven, lahna, hauki, carassius, mutakala, suutari ja kiiski, sekä joitakin Rutilus-suvun kalalajeja. Näistä kalalajeista kolme ensimmäistä lajia esiintyy järvessä runsaimmin. == Historiaa == Järvellä on toimitettu järvenlasku vuosina 1953–1955 aikana, jolloin järven pinta-ala pieneni 60 hehtaaria. Paljastuneet rannat on otettu viljeykäyttöön, mutta samalla mataloituneen järven rannat on alkanut kasvaa ilmaversoista vesikasvillisuutta. Laskujoen luusuaan aiotaan rakentaa pato, jolla nostetaan järven vedenpintaa ja tavoitteena on kasvattaa järven pinta-ala 655 hehtaariin. == Vesistösuhteita == Järvi kuuluu Narvanjoen vesistöalueessa Narvanjoen alueeseen, jonka Pljussan valuma-alueen pääuoman lähialueeseen se kuuluu. Järven laskujoki on noin 6 kilometriä pitkä Pesnetsa (), joka yhtyy Pljussajokeen noin 253 kilometriä joen suusta yläjuoksulle päin. Yhtymäkohta on hieman sivujoen Omugan yhtymäkohtaa alempana. == Huomautuksia == == Lähteet == Luokka:Pljussan valuma-alue Luokka:Pihkovan alueen järvet
Virginijus Sinkevičius

Virginijus Sinkevičius (s. 4. marraskuuta 1990) on liettualainen poliitikko. Sinkevičius on Seimasin jäsen ja on toiminut Liettuan talous- ja innovaatioministerinä marraskuusta 2017 lähtien. Sinkevičius on Liettuan esitys kalastuskomissaariksi Von der Leyenin komissioon kaudelle 2020–2025. Sinkevičiusin vastuualue on esityksen mukaan komissiossa ympäristöön ja valtameriin liittyvissä kysymyksistä. == Lähteet == Luokka:Liettualaiset EU- komissaarit Luokka:Liettualaiset poliitikot Luokka:Vuonna 1990 syntyneet Luokka:Elävät henkilöt Luokka:Liettualaiset europarlamentaarikot
Korkkikerroskääpä

Korkkikerroskääpä (Perenniporia subacida) on koko Suomessa harvinaisena kasvava kääpälaji. Se on määritelty silmälläpidettäväksi lajiksi vanhojen metsien ja lahopuun vähenemisen vuoksi. Punaisen kirjan verkkopalvelu Korkkikerroskääpä kasvaa monivuotisena resupinaattisesti eli alustanmyötäisesti kuorellisilla maapuilla, harvoin pystyyn kuolleen puun kyljessä tai kannolla ja voi olla pinta-alaltaan hyvinkin suuri. Yleisväri kermanvalkoinen, kellertävä, kuivuessa okransävyinen, itiöemien kuolleet reuna-alueet keltaisia tai meripihkan värisiä. Tuoreena rakenteeltaan korkkimainen ja lohkeava, kuivana kevyt. Pillipinta sileä, pyöreitä pillejä 4-6 millimetrillä. Myös pillittömät alueet ja portaittain kasvavat pillit mahdollisia. Tuoksu makean näkkileipämäinen. Isäntäpuuna yleensä kuusi, harvoin mänty, koivu tai haapa. Valkolahottaja, minkä perusteella on erotettavissa samannäköisistä poimukäävästä ja sitkaskäävästä. == Katso myös == *Käävät metsien suojeluarvon indikaattoreina == Lähteet == == Aiheesta muualla == *Laji.fi: Korkkikerroskääpä (Perenniporia subacida) Luokka:Polyporaceae Luokka:Valkolahosienet
Janez Lenarčič

Janez Lenarčič (s. 6. marraskuuta 1967 Ljubljana) on slovenialainen diplomaatti. Lenarčič on toiminut Slovenian eurooppaministerinä sekä tehnyt yhteistyötä Yhdistyneiden kansakuntien, Euroopan turvallisuus- ja yhteistyöjärjestön sekä Euroopan unionin kanssa. Lenarčič on toiminut Demokraattisten instituutioiden ja ihmisoikeuksien toimiston johtajana vuosina 2008–2014. Lenarčič on Slovenian esitys kriisinhallinnasta vastaavaksi komissaariksi Von der Leyenin komissioon kaudelle 2020–2025. == Kunnianosoituksia == * Kunnialegioona (Ranska) == Lähteet == Luokka:Slovenialaiset EU-komissaarit Luokka:Slovenialaiset poliitikot Luokka:Slovenian ministerit Luokka:Vuonna 1967 syntyneet Luokka:Elävät henkilöt
Raitaveltto

Raitaveltto (Cynoscion striatus) on rummuttajien (Sciaenidae) heimoon kuuluva kalalaji. Raitavelttoa tavataan endeemisenä Etelä-Amerikassa Argentiinassa, Brasiliassa ja Uruguayssa. Tavallisesti raitaveltto on 40 senttimetrin mittainen, mutta sen on havaittu yltävän jopa 60 senttimetrin mittaan. == Lähteet == Luokka:Percoidei